Jämsä

Jämsä on Suomen kaupunki, joka sijaitsee Keski-Suomen maakunnan eteläosassa Suomen toiseksi suurimman järven Päijänteen länsirannalla. Kaupungissa asuu  henkilöä (), ja sen pinta-ala on  km², josta  km² on vesistöjä (). Väestötiheys on  asukasta/km².

Jämsä on maakuntansa ainoa keskiaikainen pitäjä. Jämsän kunta perustettiin vuonna 1866, kauppalanoikeudet se sai vuonna 1969, ja kaupungiksi se muuttui vuonna 1977. Jämsän naapurikuntia ovat Juupajoki, Jyväskylä, Keuruu, Kuhmoinen, Luhanka, Mänttä-Vilppula, Orivesi ja Petäjävesi. Jämsään sijoitettiin talvi- ja jatkosodan jälkeen siirtoväkeä Valkjärveltä ja Kivennavalta.

Kuoreveden kunta liitettiin Jämsään 2001. Vuoden 2007 alusta liitettiin Pirkanmaan maakuntaan kuuluneen Längelmäen itäiset osat Jämsään ja läntiset osat Oriveden kaupunkiin. Kuntaliitokset jatkuivat vuonna 2009, jolloin Jämsä ja Jämsänkoski liittyivät yhteen. Jämsänkoskeen oli vuoden 1969 alussa liitetty Koskenpään kunta. Uuden kaupungin nimeksi tuli Jämsä ja vaakunaksi Jämsänkosken vaakuna.

Jämsän murteellinen nimi on Jämpsä.

Nimen etymologia
Jämsän nimen alkuperästä ei ole täyttä varmuutta. Janne Saarikivi on esittänyt, että Jämsä-nimi liittyy sanueeseen, joka on kehittynyt pohjoissaamen verbistä jápmit (kuolla). Nykyisissä saamelaiskielissä on useita paikannimiä, jotka on johdettu sanasta jámeš (vainaja). Max Wassmer ehdotti aikoinaan, että Jämsä-nimi liittyy Jämsänjoen muotoon ja virtaustapaan. Hänen mukaansa joki sai nimensä ennen Jämsän seudun vakinaisia asukkaita tavasta, jolla joen virtaus kuluttaa rantoja. Nimi saattaa pohjautua myös johonkin muinaiseen syömistä, puremista tai kovertamista tarkoittavaan verbiin, josta on sittemmin johdettu vuolinta tarkoittava sana. Murteissa tämä sana on jämsä, jämpsä tai jämssä (puuastioiden sisäpinnan tasoittamiseen tarkoitettu kouruteräinen ja haaravartinen vuolin). Nurmossa esiintyy verbi jämpsätä (puhdistaa kimpiastioita sisältä jämpsällä).Suomalainen paikannimikirja, artikkeli "Jämsä"

 Maantiede 
pienoiskuva|Syystalvinen näkymä Himosvuoren rinteiltä länteen
pienoiskuva|Kesäinen auringonnousu Kankarisvedellä. Kuvassa Tervalanselkää.
pienoiskuva|Talvinen näkymä Jämsästä

 Sijainti 
Jämsä sijaitsee Päijänteen länsirannalla Tampereen ja Jyväskylän välillä. 62. leveyspiiri kulkee Jämsän halki siten, että Koskenpää sijaitsee leveyspiirin pohjoispuolella. Jämsän etelä-pohjoissuuntainen pituus on karkeasti 50 kilometriä ja länsi-itäsuuntainen leveys niin ikään noin 50 kilometriä. Väestön painopiste eli Jämsän keskustaajama on kunnan eteläosassa melko lähellä Päijänteen länsirantoja.

 Luonto ja geologia 
Jämsän luonto on Järvi-Suomelle tyypillistä vesistöjen ja viljelysaukeiden täplittämää metsäistä mäkimaata. Metsät ovat havupuuvaltaisia, myös koivu on yleinen puulaji. Jalot lehtipuut ovat Jämsässä luontaisen levinneisyysalueensa pohjoisreunalla.

Jämsän korkeus merenpinnasta on melko vähäinen, noin 80–240 metriä. Valtaosa Jämsän keskustaajamasta ja sitä ympäröivästä laajahkosta viljelysseudusta kohoaa korkeintaan 120 metrin korkeuteen. Paikkakunnan matalimpiin alueisiin kuuluu Päijänteen pinta, joka kohoaa 78 metriä merenpinnan yläpuolelle. Yli kahdensadan metrin kohoavat muun muassa Kaipolanvuori (233 metriä) ja Himosvuoren itärinne (220 metriä). Suuria korkeuseroja on Jämsänniemellä Himoksen alueella, jossa Päijänne ja Himoksen rinteet sijaitsevat rinta rinnan.

Kallioperältään Jämsä kuuluu keskisen Suomen syväkivialueeseen. Vallitsevia lajeja ovat karkearakeiset granodioriitit ja graniitit, jotka ovat usein porfyyrisiä ja paikka paikoin rapautuneita. Jämsän ympäristöstä on löydetty niin ikään moroutunutta kalliota.

Sisä-Suomen reunamuodostuma, joka on Salpausselkien kaltainen mutta niitä nuorempi, kulkee Tampereen luoteispuolelta Hämeenkankaalta Oriveden ja Jämsän kautta Laukaaseen. Sen muodostumiseen ja sulamiseen liittyvät viime jääkauden aikaiset sulamisvedet ovat muotoilleet useita Jämsän laaksoja. Jäätikön sulamisvedet virtasivat nykyisen Jämsän alueen lukuisia murroslaaksoja myöten.Suomen rotkot, s. 132

Jään reuna oli vetäytynyt noin 50 kilometriä reunamuodostuman pohjoispuolelle, kun ilmasto kylmeni ja jäätikkö eteni reunamuodostumalle noin sadaksi vuodeksi, kunnes ilmasto alkoi uudelleen lämmetä ja jää suli. Jämsän lähes kaikkien laaksojen lävitse on virrannut sulamisvettä, jonka suuntana oli Ouninpohjan-Isojärven laakso.

Jämsän useista rotkoista tunnetuin lienee Synninlukko, joka sijaitsee Jämsän keskustan luoteispuolella. Synninlukkoon liittyy lukuisia legendoja.Suomen rotkot, s. 135 Vororotin rotkokompleksi sijaitsee Jämsän keskustan lounaispuolella.Suomen rotkot, s. 131 Merkittäviä rotkoja ovat myös Mullikkarotti, Pirunryöni, Rotkojärvi eli Ruuhijärvi ja Surmajärven Synninlukko.

 Vesistöt 
Järvien ja jokien osuus Jämsän pinta-alasta on noin seitsemäsosa. Vesialasta huomattava osa kuuluu usean kunnan alueelle levittäytyvään Päijänteeseen. Jämsässä sijaitsee niin ikään Längelmäveteen kuuluvan Koljonselän koillinen osa. Paikkakunnan muita järviä ovat muun muassa Eväjärvi, Iso Rautavesi, Kankarisvesi, Kerteselkä, Kuorevesi, Nytkymenjärvi ja Salosvesi. Vähintään hehtaarin laajuisia vakavesiä on 465Jämsä. Järviwiki. Viitattu 5.12.2021..

Jämsä sijaitsee Kokemäenjoen päävesistön (35) ja Kymijoen päävesistön (14) vedenjakajalla. Kunnan itäiset ja keskiset alueet kuuluvat Kymijoen vesistöön, läntiset Kokemäenjoen vesistöön.

Kymijoen päävesistön ensimmäisen jakovaiheen Jämsän reitin valuma-alue kattaa lähes koko Koskenpään ja Jämsänkosken sekä Jämsän keskustan ja Jämsänniemen keskiosan. Kymijoen vesistön ensimmäisen jakovaiheen Suur-Päijänteen alue kattaa Jämsän itäisiä, kaakkoisia ja eteläisiä alueita.Kymijoki (14). Järviwiki. Viitattu 4.3.2021.

Kokemäenjoen päävesistön ensimmäisen jakovaiheen Längelmäveden ja Hauhon reittien valuma-alue kattaa Jämsän lounaisen osan eli Längelmäen ja Kuoreveden eteläosan. Kokemäenjoen vesistön ensimmäisen jakovaiheen Keuruun reitin valuma-alue kattaa Jämsän läntisen ja luoteisen osan eli Kuoreveden pohjoisosan ja Koskenpään läntisimmät osat.Kokemäenjoki (35). Järviwiki. Viitattu 4.3.2021.

+ Jämsän kymmenen laajinta järveä Järvi Päävesistö Pinta-ala(km²) Vesitilavuus(km³) Keskisyvyys(m) Syvin kohta(m) Huomioita Jämsään kuuluvista järven osista Päijänne Kymijoki1 08315,416,295,3 Tiirinselkä, Lehesselkä, Numarinselkä, Siikaselkä, Juokslahti Koljonselkä Kokemäenjoki40,50,379,256,4 Vain järven koillisin osa sijaitsee Jämsässä. Kuorevesi Kokemäenjoki23,80,156,246,3 Järven luoteisosa sijaitsee Mänttä-Vilppulassa. Isojärvi Kymijoki18,30,316,469,7 Järven länsiosa sijaitsee Jämsässä. Salosvesi Kymijoki9,00,0657,336,2  Eväjärvi Kokemäenjoki8,90,0495,622,4  Iso Rautavesi Kymijoki8,40,0283,312,8  Kankarisvesi Kymijoki8,30,0344,123,6  Saarijärvi Kymijoki5,80,0447,625,9 Osa järvestä sijaitsee Jyväskylän alueella. Kerteselkä Kokemäenjoki5,20,0366,835,1 

 Ilmasto 
pienoiskuva|Loppusyksyinen iltapäivä Jämsänjoen rannalla
Suomen ilmaston viidestä pääluokasta Jämsä sijoittuu toiseksi eteläisimpään eli eteläboreaaliseen vyöhykkeeseen.

Syvä Päijänne vaikuttaa leudontavasti eteläisen Keski-Suomen ilmastoon ja hidastaa lumentuloa toisinaan tammikuulle asti. Keskimäärin pysyvä lumipeite saadaan Jämsän seudulle marraskuun loppuun mennessä.

Helmikuun keskilämpötila on noin −7 °C ja heinäkuun puolestaan noin 17 °C. Termisistä vuodenajoista pisin on talvi, joka alkaa keskimäärin marraskuussa ja päättyy huhtikuun alussa. Terminen kevät on lyhyt, sillä terminen kesä alkaa keskimäärin toukokuun lopulla. Terminen syksy alkaa hieman myöhemmin kuin muualla Keski-Suomessa, keskimäärin se saapuu syyskuun puolivälissä.

Keskilämpötiloja (°C) ja sademääriä (mm) Hallin havaintoasemalla vuosina 1991–2020. Halli sijaitsee noin 20 kilometriä Jämsän keskustasta länteen ja hieman korkeammalla suhteessa merenpintaan kuin keskusta. Lähteenä Ilmatieteen laitos.

 Mittauspiste Tammi Helmi Maalis Huhti Touko Kesä Heinä Elo Syys Loka Marras Joulu Keskiarvo Vuotuinen sademäärä Sadepäivät (väh. 1,0 mm) Halli−6,6−6,9−2,93,09,614,317,015,19,94,1−0,4−4,04,4639117

Hallin absoluuttinen ylin lämpötila on heinäkuussa 2010 mitattu 33,4 °C ja absoluuttinen alin tammikuussa 1992 mitattu −36,4 °C. Kaudella 1991–2020 Keski-Suomen ja Pirkanmaan havaintoasemien vuotuiset keskilämpötilat olivat 3,8 °C ... 5,2 °C.

Historia
Esihistoria
Nykyisellä Jämsän seudulla jääkausi päättyi kymmenisen tuhatta vuotta ennen ajanlaskun alkua. Tuolloin jään reuna vetäytyi noin kilometrin kahdeksassa vuodessa. Jääkausi jätti jälkeensä murroslaaksoja, soraselänteitä ja savikkoja. Päijänne oli alkuun merenlahti; siitä muodostui itsenäinen vedenkokouma noin 6 000 vuotta eaa. Muinais-Päijänne ulottui nykyisen Pihtiputaan seudulta Salpausselälle ja sen pinta oli kymmenisen metriä nykyistä korkeammalla. Noin vuonna 4000 eaa. Muinais-Päijänne mursi itselleen laskutien nykyisen Kymijoen kohdalta etelään ja sen pinta laski nopeasti. Seuraavien vuosituhansien aikana Päijänteen pinta laski vähitellen nykytasolleen. Vedenpinnan aleneminen johti useiden pienten vedenkokoumien syntymiseen.Jämsän historiaa aikajanalla, s. 6 ja 7 Eräät vanhat paikannimet viittaavat nykyistä korkeammalla olleeseen vesirajaan, kuten keskellä peltoaukeaa sijaitseva Saari.Jämsän kantatalojen hämäläinen nimikerrostuma. Leena Lähdesmäki, gradu 2000. Jämsän seudulta on löydetty kivikautisia asuinpaikkoja, kuten Hietamäestä Patajoen pohjoispuolelta, jossa vanhimmat löydöt on ajoitettu noin vuoteen 7550 eaa.http://www.ymparisto.fi/default.asp?node=17836&lan=fi

Jämsän alueelta on löydetty puolisen tusinaa rautakautista asuinpaikkaa.Museo24.fi Puttolasta tehtyjen hautalöytöjen perusteella on päätelty, että Jämsä sai ensimmäiset asukkinsa 900-luvulla, jolloin elettiin viikinkikautta. Tuolloin alkoi nykyaikaan johtava katkeamattoman asutuksen aika. Vanhimmat jäljet asutuksesta ovat hämäläisperäisiä. Rautakauden lopussa Jämsä oli Päijänteen Hämeen pohjoisin vakituisen asutuksen keskittymä. Paikkakunnan nimistöön puolestaan on jäänyt lukuisia muistoja muinaisesta lappalaisasutuksesta. Jämsä oli Hämeen takamaata ja legendan mukaan alueelle muutti ihmisiä Sahalahdelta ja Sääksmäeltä. Useissa eteläisen Hämeen pitäjissä on samannimisiä kyliä kuin Jämsässä.Jämsän historiaa aikajanalla, s. 8.Kun toimeen tartuttiin, s. 29. Rautakautisia muinaislinnoja Jämsässä on kaksi: Pukinvuori ja Linnasenvuori.

Keskiaika
Häme liitettiin katoliseen Suomeen 1200-luvun puolivälissä. Ennen sitä alueella olivat lähetystyötä tehneet novgorodilaiset bysantinuskoiset ja itäinen Häme oli osittain heidän kastamaansa. Suomi oli kahden uskonnon välimaastossa. Aikakausi oli sotaista, koska uskontoraja oli myös hansakaupan alkuajan välialuetta. Kansantarinoiden mukaan novgorodilaisten ja karjalaisten taistelut suomalaisia vastaan ulottuivat myös Jämsän seudulle. Linnasenvuori oli perimätiedon mukaan moskovalaisten muinainen leiripaikka, mutta suomalaiset estivät valloittajaa leiriytymästä sinne. Tarinoiden mukaan suomalaiset joukot löivät moskoviitit (heidän mukanaan karjalaisia ja novgorodilaisia) niin kutsutulla Veriniityllä, joka sijainnee Linnasenmäen länsirinteen kupeessa.Jämsän historiaa aikajanalla, s. 9.

Varhaisin asiakirjamaininta Jämsästä on vuodelta 1442. Jämsän hallintopitäjä lienee perustettu 1410-luvulla, jolloin se oli Hämeen pohjoisin hallintopitäjä.http://www.jamsa.fi/fi/jamsan-historiaa  Ensin Jämsä oli osa Hauhon kihlakuntaa, ja vuodesta 1582 lähtien Sääksmäen kihlakuntaa. Jämsän hallintopitäjän verokunnat olivat Kauhkiala ja Moiskala. Keskiaikainen Jämsä käsitti nykyisen Jämsän kaupungin alueen sekä Korpilahden, Petäjäveden, Muuramen ja Säynätsalon, mutta ei Kuorevettä ja Längelmäkeä, jotka kuuluivat alkujaan Kangasalan suurpitäjään.Jämsän historiaa aikajanalla, s. 10Hannu Tarmio, Pentti Papunen ja Kalevi Korpela (toim.): Suomenmaa – Maantieteellis-yhteiskunnallinen tieto- ja hakuteos, osa 3, s. 46. Porvoo–Helsinki: WSOY, 1970.

Ensimmäinen julkisen vallan edustaja Jämsässä oli katolinen kirkko, Jämsä oli 1442 itsenäistyneen Sysmän seurakunnan kappeli. Jämsä lienee muodostanut oman seurakuntansa ennen vuotta 1500. Ensimmäinen asiakirjamaininta Jämsän kirkkoherrasta on vuodelta 1497. Perimätiedon mukaan Jämsän varhaisin kirkko oli Pyhän Laurentiuksen kirkko. Jämsän seutu kuului alkuun Turun hiippakuntaan, ja vuodesta 1554 alkaen Viipurin hiippakuntaan.

Uusi aika
Hämeen ensimmäisen maakirjan (1539) mukaan Jämsän talomäärä oli 91, kyliä oli 36. Väestömäärä kasvoi tuohon aikaan nopeasti.Museo24.fi Nykyisen Jämsänkosken keskustan tuntumaan kehittyi 1500-luvulla myllykeskus. Koskissa virtasi vesi läpi vuoden, joten ne olivat Hämeen tehokkaimpia myllykoskia.Museo24.fi

Nuijasodassa vuonna 1597 jämsäläiset liittyivät muiden hämäläisten talonpoikien joukkoihin. Iivari Arvidinpoika Tawast murhautti useita satoja antautumaan huijattuja talonpoikia Padasjoella käydyssä Nyystölän taistelussa, ja lisäksi voittajat tuhosivat hämäläispitäjiä. Jämsän maatiloista autioitui noin kolmasosa. Seurauksena oli pohjoisen Hämeen erämaissa liikkuneiden savolaisten muuttoliike Päijänteen Hämeen alueelle. Jämsän murre alkoi erään teorian mukaan savolaistua tuohon aikaan ja Iivari Arvidinpojasta tuli Hämeen vihatuin aatelismies.Jämsän historiaa aikajanalla, s. 12Kun toimeen tartuttiin, s. 121Miksi hämäläisessä Jämsässä puhutaan savoa?. Eeva Yli-Luukko. Kotus

Kolmikymmenvuotisen sodan aikaiset värväykset rasittivat Jämsää. Useimmat halusivat välttää sotaan joutumisen ja he pakenivat korpeen. Ratsumiehiä varustivat Auvilan, Heikkilän ja Yijälän tilat.Museo24.fi

Isonvihan vuosina 1713–1721 venäläiset tuhosivat myös Jämsän seutua; paikkakuntalaisten pakopaikkana oli Synninlukko. Isonvihan muistomerkkinä on Miekkainpetäjä, ikivanha ja kulottunut mänty Miekkainpetäjän hautausmaan kupeessa.

Yhteisomistukseen perustuva maatalous väistyi yksityisomistuksen tieltä isossajaossa, joka aloitettiin vuonna 1756. Tuolloin Jämsän alueella oli 38 jakokuntaa ja 189 kylää.Jämsän historiaa aikajanalla, s. 13–15 Varakkaimmat talot sijaitsivat Jämsänjoen varrella.http://www.museo24.fi/?action=ITimeline::viewTimelineArticle%28%271750%27%29 Jämsän seudun teollistuminen alkoi vuonna 1792, kun Jämsänkoski sai ensimmäisen vesisahansa. Alueen elinkeinoelämä alkoi vilkastua.Museo24.fi

Kustaa III:n vuonna 1775 toteuttamassa uudessa lääninjaossa Suur-Jämsä muodosti Hämeen läänin koillisen kulman. Petäjävesi ja Korpilahden Vesipuoli sen sijaan määrättiin Vaasan lääniin ja näin Petäjävesi irtautui hallinnollisesti Jämsästä. Läänijako säilyi aina vuoteen 1960, jolloin perustettiin Keski-Suomen lääni, joka puolestaan liitettiin vastaperustettuun Länsi-Suomen lääniin vuonna 1997. Vuonna 2009 koko läänilaitos lakkautettiin.

1800-luku
Suomen sodan aikana 1809 Jämsän seudulla majaili jopa 8 000 venäläissotilasta. Jämsäläisten tuli luovuttaa aseensa ja vannoa uskollisuutta keisarille. Vallanvaihto sujui verraten rauhallisesti, ja ihmisten elämään sillä oli melko vähän vaikutusta.Museo24.fi Siirtyminen Venäjän vallan alle toi Suomeen niin sanottuja laukkuryssiä, jotka tosiasiassa olivat enimmäkseen karjalaisia kauppamatkustajia. Jyväskyläläinen lääkäri Wolmar Schildt valitti vuonna 1845, että nimenomaan Jämsään on asettunut sukupuolitauteja levittäviä laukkuryssiä.Museo24.fi

Jämsän kunta perustettiin 28. joulukuuta 1866. Paikkana oli Auvilan Rustholli.Jämsän historiaa aikajanalla, s. 19 Kunnan alue käsitti nykyisen Jämsän lukuun ottamatta Kuorevettä ja Längelmäkeä. Alkoi niin sanottu Vanhan Jämsän aikakausi, joka päättyi Jämsänkosken ja Koskenpään itsenäistymiseen vuonna 1926. Jämsän hallinnollinen alue oli pienimmillään vuosina 1926–2001. Vuosituhannen vaihteen jälkeen Jämsään liitettiin Kuorevesi (2001) ja suurin osa Längelmäkeä (2007). Jämsänkosken ja Jämsän kuntaliitos oli paikallinen ikuisuusaihe, kunnes ne vihdoin liitettiin toisiinsa vuonna 2009. Yli 80 vuotta kestänyt hallinnollinen ero tuli tiensä päähän.

Jämsän kihlakunta on perustettu 1869. Kihlakuntaan kuului alun perin Jämsän lisäksi alueita Pohjois-Hämeestä (Eräjärvi, Kuhmalahti, Kuhmoinen, Kuorevesi, Luopioinen, Korpilahti, Muurame ja Säynätsalo). Satakunta vuotta myöhemmin vuoden 1960 kihlakuntamuutosten yhteydessä Keuruu, Multia, Petäjävesi ja Pihlajavesi siirrettiin Laukaan kihlakunnasta Jämsän kihlakuntaan.NARC. Kihlakunnan arkiston selostus . Viitattu 11.9.2014.

Koululaitos alkoi muotoutua 1800-luvun jälkipuoliskolla. Ensimmäisen kansakoulunsa Jämsä sai vuonna 1869, tosin alkuun vain muutama prosentti nuorisosta kävi koulua. Vanhoillisimmat vastustivat koulutoimintaa, sillä he katsoivat sen turmelevan nuorisoa.Museo24.fi Samaan aikaan Jämsään syntyi vahva raittiusliike, joka varjeli kansaa viinan kiroilta. Teollisuus kehittyi: Jämsänkosken ensimmäinen sellutehdas valmistui 1888, mutta se paloi kahdeksan vuotta myöhemmin ja tilalle kohosi modernimpi laitos, jonka mukana paikkakunnalle tuli muun muassa sähkövalo. Paperin vienti ulkomaille alkoi.http://www.museo24.fi/?action=ITimeline::viewTimelineArticle%28%2718981%27%29

1900-luku
pienoiskuva|Jämsänkosken satamaa vuonna 1916
pienoiskuva|Jämsän kirkkosilta 1920-luvulla
pienoiskuva|150px|Jämsän vaakuna vuoden 2008 loppuun asti.

Paikkakunnan sivistyspyrintöjen tärkeänä osana oli oppikoulu. Sen alulle saamiseksi perustettiin vuonna 1905 Jämsän Suomalaisen Yhteiskoulun Osakeyhtiö, ja koulu aloitti toimintansa vielä samana syksynä. Vuonna 1908 valmistui yhteiskoulun rakennus, joka sai erikoisen torninsa perusteella kansan suussa nimen Tattikoulu. Yksityiskoulun talous perustui osin valtionavustuksiin ja osin lukukausimaksuihin. Jämsän kunta otti koulun omistukseensa vuonna 1968.

Vuoden 1907 eduskuntavaalit toivat esille jämsäläisten poliittiset mieltymykset: Sosiaalidemokraatit saivat noin 70 % annetuista äänistä. Tehtaantyöläisten uusi sosialistinen ajattelutapa oli ristiriidassa agraarikulttuuriin tottuneiden talollisten keskuudessa. Mitään erityistä vasemmistoradikalisoitumista Jämsän seudulla ei kuitenkaan tapahtunut.Museo24.fiMuseo24.fi

Sisällissota

Suomen sisällissodan aikana 1918 Jämsä jäi varsinaisten rintamataistelujen ulkopuolelle. Jämsässä oli paljon valkoista terroria punaisen terrorin puuttuessa lähes kokonaan. Jämsän suojeluskuntalaiset surmasivat kymmeniä työväenyhdistysten jäseniä ja punaisiksi epäiltyjä. Jämsän tunnetuimpia valkoiseen terroriin osallistuneita henkilöitä olivat Saaren kartanon isäntä Hjalmar Saari, hänen apulaisensa Johannes From eli Rummin Jussi sekä kärköläläinen rakennusmestari ja suojeluskuntapäällikkö Veikko Sippola. Saaren riihen seinää vasten ammuttiin kuutisenkymmentä ihmistä, jotka haudattiin Jämsän kirkkomaahan. Teloituksia tapahtui myös Jämsän kirkon tapulissa.

Työväkeä pakeni Jämsästä Tampereelle, jossa osa heistä liittyi punakaartiin ja otti osaa esimerkiksi Länkipohjan taisteluihin jämsäläisen komppanianpäällikön Ivar Jokisen johdolla. Samainen Jokinen jäi taistelussa vangiksi, ja hänet ammuttiin myöhemmin Saarella. Jämsän tapahtumista on julkaistu ainakin kaksi kirjaa: Jukka Rislakin Kauhun aika ja postuumisti ilmestyneet jämsäläisen punasotilaan Emil Aallon muistelmat.

1920–2000
Runsaan tuhannen maaneliökilometrin laajuinen Jämsän maalaiskunta jaettiin kolmeen itsenäiseen maalaiskuntaan vuonna 1926. Koskenpään maalaiskunta käsitti vanhan Jämsän pohjoisen kolmanneksen (pinta-ala 334,8 maa-km² vuonna 1945), ja verraten tiheään asuttu Jämsänkosken maalaiskunta (57,8 maa-km² vuonna 1945) perustettiin vanhan Jämsän keskelle. Jämsän hallinnolliseksi alueeksi määräytyi vanhan Jämsän eteläinen kolmannes ja laajat alueet Jämsänkosken molemmin puolin. Alueen maapinta-ala oli 655,7 km² vuonna 1945.Doria.fi, Tilastollinen vuosikirja 1944–1945 Jämsä säilytti karkean u-kirjaimen muotonsa aina seuraavan vuosisadan alkuun, jolloin Kuorevesi liitettiin Jämsään. Jämsän jokivarsi tilastoitiin ennen toista maailmansotaa taajaväkiseksi yhdyskunnaksi eli taajamaksi (perustettu 1923). Vuonna 1940 sen väestömäärä oli noin 1 100.Doria.fi Tilastollinen vuosikirja 1940

Jämsän seudulla oli 1920-luvun puolivälissä kaksi elokuvateatteria, ja niissäkin näkyi ajan poliittinen kahtiajakautuneisuus: toinen teatteri oli porvarillinen ja toinen taasen työväen teatteri. 1930-luvun lama kaatoi useita jämsäläistiloja ja alueen nahkateollisuus näivettyi. Kerjäläisten määrä kohosi voimakkaasti.Museo24.fi Halliin perustettiin lentokonetehdas 1930-luvun lopussa, ja alueelle kehittyi vireä teollisuusyhdyskunta.Museo24.fi

Talvisodan aikana Jämsään saapui tuhansia evakkoja, lähinnä Karjalasta. Maanomistusolot aiheuttivat kitkaa paikallisten ja siirtolaisten välille.Museo24.fi Jämsänkosken Ilveslinna toimi toisen maailmansodan aikaan sotasairaalana ja tehtaan sankarivainajat saivat muistomerkin Patalan koskien välissä sijaitsevalle saarelle.http://keski-suomi-portaali.fi/kunnat/jamsa.php?id=nahtavyydet&open=4

Toisen maailmansodan jälkeen Jämsän teollistuminen kiihtyi. Kaipolan paperitehdas perustettiin 1952, lisäksi Partalaan syntyi huopateollisuutta. Erityisesti Jämsänkosken keskustaajamasta muodostui vireä alue, jonka kunnallistekniikka ja asuinolot olivat edistyksellisiä. Radiolupia jämsänkoskelaisilla oli 1950-luvulle tultaessa erityisen paljon.Museo24.fiMuseo24.fi

1960-luvulla Jämsän keskustaajama koki muodonmuutoksen. Rakennettiin jalkakäytäviä ja kadut asfaltoitiin. Kaupunkilaiseen tyyliin kaduille alettiin antaa nimiä. Jämsästä tuli kauppala vuosikymmenen lopussa.Museo24.fi Jämsäläisten ymmärrys kulttuuriympäristöjen suhteen osoittautui heikoksi, lähes kaikki vanhat arvokkaat miljööt tuhottiin.Museo24.fi Myös ympäristönsuojelu oli huonolla tolalla. Jämsänjoki saastui, siitä tulvi rikkipäästöjä ja kalat kuolivat.Museo24.fi Matkailuelinkeino otti aimo harppauksen eteenpäin 1980-luvulla, jolloin alettiin kehittää Himoksen laskettelukeskusta. Palveluelinkeinojen merkitys työllistäjänä on vähitellen lisääntynyt ja teollisuuden työvoimantarve on vähentynyt.Museo24.fi

2000-luku
pienoiskuva|Jämsän kuntaliitokset. Vuonna 1969 Koskenpää liitettiin Jämsänkoskeen, vuonna 2001 Kuorevesi liittyi Jämsään, 2007 Längelmäen itäosat liitettiin Jämsään ja vuonna 2009 Jämsänkoski ja Jämsä yhdistyivät.
2000-luvun alussa Jämsän seudulla tehtiin useita kuntaliitoksia. Jämsä siirtyi yhdessä Kuhmoisten kanssa Pirkanmaan sairaanhoitopiiriin vuoden 2013 alussa.Jamsa.fi Samassa yhteydessä on alettu keskustella mahdollisuudesta, että Jämsä vaihtaisi maakuntaa Keski-Suomesta Pirkanmaahan. Edellisen väkilukua maakunnan vaihdos pienentäisi kahdeksisen prosenttia, jälkimmäisen väkilukua se taasen lisäisi nelisen prosenttia.

Liikenneyhteyksien kehittyminen
Varhaisimpina aikoina muodostivat vesitiet, kuten Päijänne ja Jämsänjoki, luonnollisia kulkuväyliä. Hämeen maantieverkosto oli 1600-luvulla hyvin harva ja sen ylläpito oli rahvaan velvollisuus. Keskeisimmät maantiet kulkivat kaukana Jämsän eteläpuolella: Turusta Hämeenlinnan kautta Viipuriin sekä Helsingistä Hämeenlinnan ja Pälkäneen kautta Tammerkoskelle.Kun toimeen tartuttiin, s. 147 Ensimmäisiä huomattavia Jämsän kautta kulkeneita maaliikenneyhteyksiä oli Laukaasta Pälkäneelle johtanut Vanha Laukaantie, joka merkittiin vuoden 1696 karttaan. Toinen vanha tieyhteys kulki Hollolasta Kuhmoisiin. Näiden kahden ikimuistoisen maayhteyden risteys sijaitsi Alhojärvellä.Jämsän historiaa aikajanalla, s. 13.

Jämsä–Jyväskylä-maantietä eli vanhaa nelostietä alettiin rakentaa 1861. Valtatie 4 kulki Päijänteen länsipuolta vuoteen 1996, jolloin se siirrettiin järven itäpuolelle. Valtatie Lahdesta Jämsään sai uudeksi numerokseen 24. Valtatie 9 perustettiin vuoden 1938 tienumerointijärjestelmän myötä. Valtatiet 9 ja 24 risteävät Jämsän keskustan lounaispuolella ja ne ovat Jämsän seudulla yksiajorataisia. Valtateiden reitit linjattiin Jämsän osalta nykyisille reiteilleen pääosin 1950- ja 1960-luvuilla. Merkittäviä peruskorjauksia tehtiin vuosina 1989 ja 2003, jolloin rakennettiin muun muassa ohituskaistoja. Maantie Jämsästä Vilppulaan valmistui 1915.Jämsän historiaa aikajanalla, s. 56 Linja-autoliikenne Jyväskylään ja Vilppulan rautatieasemalle aloitettiin vuonna 1924.Museo24.fi Kaukolinjat Tampereelta ja Lahdesta Jämsän kautta Jyväskylään alkoivat 1920- ja 1930-lukujen taitteessa, jolloin Jämsän kirkonkylästä muodostui vilkas linja-autoliikenteen solmukohta.Juha Mattila (toim.): Linjavaunu 2017, s. 35. Mäntsälä: Bussiliikenteen Tutkimusseura ry, 2017.

Jämsä liitettiin Suomen rautatieverkkoon vuonna 1951, jolloin valmistui rata Orivedeltä Jämsänkoskelle. Rataosuus Jämsänkoskelta Jyväskylään valmistui vuonna 1977. Orivesi–Jyväskylä-rautatieyhteys on yksiraiteinen. Ennen Orivesi–Jämsänkoski-radan valmistumista lähin rautatieasema sijaitsi Vilppulassa vuonna 1882 avatun Tampere–Haapamäki-radan varrella.

Jämsän seudun murteet
Jämsän seudun alkuperäinen murre lienee ollut hämäläistä.Jamsa.fi Nykyinen Jämsän murre kuuluu savolaismurteiden Päijät-Hämeen ryhmään. Täyttä varmuutta Jämsän murteen savolaistumisen syistä ei ole, eräänä mahdollisuutena pidetään nuijasodan jälkeistä savolaisten muuttoliikettä Hämeeseen. Myös alueen muinainen karjalaisväestö on saattanut vaikuttaa murteen savolaistumiseen. Länsi- ja itämurteiden raja kulkee nykyisin Jämsän hallinnollisen alueen halki siten, että Kuorevedellä ja Längelmäellä puheenparsi on selkeän läntistä, kun taas vanhan Jämsän alueella ihmisten puheesta kuulee itäisen vaikutteen, joka tosin on vähitellen katoamassa.

Hämeestä Jämsään suuntautunut eränkäynti jätti jälkensä jämsäläisten kantatilojen nimistöön, joka on suurimmaksi osaksi hämäläisperäistä, kuten Apiala ja Yijälä. Pääosa nimistä on peräisin Pälkäneen ja Sääksmäen seuduilta. Vanhin nimikerrostuma on kuitenkin lappalaista, kuten Mella, joka pohjautuu hiekkatörmää tarkoittavaan mielle-sanaan.

Väestökehitys

+ Väestömäärän kehitys nykyisen Jämsän alueella sijainneissa kunnissa vuosina 1880–1999  1880  1901  1926  1951  1968  1999 Jämsä  9 898  12 889  9 006  10 665  12 755  12 867 Jämsänkoski  –  –  2 668  4 698  6 407  7 749 Koskenpää  –  –  2 755  2 554  2 116  –² Vanhan Jämsän alue 9 898  12 889  14 429  17 917  21 278  20 616 Kuorevesi  2 227  2 704  3 157  4 349  3 461  2 819 Längelmäki  3 671  4 175  4 865  5 092  3 522  1 797 Nykyinen Jämsän alue¹  15 796  19 768  22 451  27 358  28 261  25 232

Doria.fi
Doria.fi Henkikirjoitettu väestö 1.1.1901
Doria.fi Henkikirjoitettu väestö 1.1.1926
Doria.fi Henkikirjoitettu väestö 1.1.1950
Doria.fi Henkikirjoitettu väestö 1.1.1968
Doria.fi Väestö 31.12.1999
¹Längelmäki on luvuissa mukana myös niiltä osin, jotka liitettiin Oriveden kaupunkiin.²Liitettiin Jämsänkoskeen 1. tammikuuta 1969.

Jämsän merkittävin väestökeskittymä on jo varhaisista ajoista sijainnut nykyisen keskustan eli Seppolan alueella. 1600-luvulla Jämsän taloluku oli 104 ja asukkaita oli noin 1 100. Uudistaloja rakennettiin yhä kauemmaksi Jämsänjokivarresta.

Vuonna 1880 Jämsän väkiluku oli 9 900. Kunnan hallinnollinen alue vastasi tuolloin nykyistä Jämsän kaupunkia Kuorevettä ja Längelmäkeä lukuun ottamatta. Nykyisen Jämsän alueen väkiluku oli 15 800.¹ Jämsä oli tuolloin Hämeen läänin kolmanneksi runsasväkisin kunta. Ruotsinkielisiä Jämsän väestöstä oli 119 eli 1,2 %.Doria.fi Vuoteen 1926 mennessä Jämsän väkiluku oli lähes puolitoistakertaistunut vuodesta 1880. Siirtoväki ja suuret ikäluokat paisuttivat Jämsän seudun väkimäärää toisen maailmansodan jälkeen.

Jämsän väestömäärän kasvu pysähtyi 1970-luvulla. Jämsän ja Jämsänkosken eli Jokilaakson yhteenlaskettu väkimäärä pysytteli 1900-luvun viimeisellä kolmanneksella hieman yli 20 000:ssa. Nykyisen Jämsän alueen väestökato kiihtyi 1990-luvun laman jälkeen. Jämsänkosken väkiluku – Koskenpäätä lukuun ottamatta – oli laskenut alle 7 000:n ennen vuoden 2009 Jämsä–Jämsänkoski-kuntaliitosta. Koskenpään väkiluku puolestaan oli noin 700.http://www.jamsa.fi/koskenpaankyla/palvelut.html  2010-luvulla Jämsän asukasluvun suhteellisen voimakas väheneminen on jatkunut.

Seuraavassa kuvaajassa on esitetty kaupungin väestönkehitys viiden vuoden välein vuodesta 1980 lähtien. Käytetty aluejako on 1. tammikuuta 2017 tilanteen mukainen. Kahtia jaetun Längelmäen kunnan väestö on kuitenkin vuosina 1980–2005 laskettu kokonaan osaksi Jämsää.

Vuonna 2012 Jämsän taajama-aste oli 74,8 %, eli kymmenisen prosenttiyksikköä Suomen keskiarvoa matalampi. 65 vuotta täyttäneitä oli noin neljännes väestöstä. Jämsän väkilukua pienentävät sekä negatiivinen muuttotase että kuolleiden enemmyys syntyneisiin nähden. Yli 70 % jämsäläisistä asuu pien- tai rivitaloissa. Väestön koulutustaso on Suomen keskiarvon alapuolella.Stat.fi Avainluvut Jämsä

Taajamat
Vuoden 2017 lopussa Jämsässä oli 20 877 asukasta, joista 15 328 asui taajamissa, 5 388 haja-asutusalueilla ja 161:n asuinpaikat eivät olleet tiedossa. Jämsän taajama-aste on 74,0 %. Jämsän taajamaväestö jakautuu viiden eri taajaman kesken:

 #  Taajama  Väkiluku(31.12.2017) 1  Jämsän keskustaajama 12 709 2  Kaipola 1 063 3  Halli 964 4  Länkipohja 512 5  Mäntän keskustaajama* 80

Kaupungin keskustaajama on lihavoitu. Asteriskilla (*) merkityt taajamat kuuluvat tähän kaupunkiin vain osittain. Mäntän keskustaajama ulottuu pääosin Mänttä-Vilppulan kaupungin alueelle.

Seppola
Seppola on Jämsän keskustaajamana tunnetun Jämsän kaupallisen ja hallinnollisen keskuksen eteläinen osa, joka on rakentunut Jämsänjoen molemmille puolille. Se sijaitsee kuta kuinkin Jämsän keskiosissa hyvien liikenneyhteyksien varrella. Siellä on myös lakkautetut linja-autoasema ja rautatieasema, mutta linja-autot ja junat pysähtyvät. Valtatie 9 kulkee Seppolan ohi ja risteää Valtatie 24:n eli Vanhan Nelostien kanssa Seppolan lounaispuolella. Risteys on myös Mänttään vievän Kantatie 56:n nollapiste. Himos sijaitsee Säyrylän kylässä noin kolme kilometriä Seppolasta itään.

Seppolan liikuntapalvelut on keskitetty Maauimalan ympäristöön. Jokilaakson sairaala sijaitsee Seppolan pohjoispuolella Jaatilanjärven kaakkoisrannalla. Sairaalan vanhimmat osat valmistuivat 1967. Jämsän kirkko hautausmaineen sijaitsee sairaala-alueen länsipuolella. Arkkitehti Kauno S. Kallion suunnittelema ristikirkko vihittiin käyttöön 29. syyskuuta 1929. Edeltänyt kirkkorakennus paloi maantasalle vuonna 1925.

Seppolan kaupunginosat
Keskusta, Lukkoila, Keskinen, Palomäki, Hartusvuori, Särkijärvi, Ahvenlammi, Suonsaari, Ekonen, Kelhä, Kääpälä, Mäntymäki, Pietilä, Tervasmäki, Lopotti, Pääskysmäki, Auvila, Pispala, Jaatilanrinne, Ahopelto, Vitikkala

Seppolan teollisuusalueet
Viiskulma ja Kilpakorpi

Jämsänkoski
Jämsänkoski on samannimisen entisen kaupungin keskus, joka on kasvanut yhteen Seppolan kanssa muodostaen Jämsän keskustaajaman. Jämsänkosken teollinen kehitys alkoi jo 1800-luvulla ja se kehittyi omaksi taajamakseen. Jämsänkoski oli pitkään rakenteellisesti tehdasyhdyskunta. Jämsänkoski sijaitsee Jämsän pohjoispuolella, niin ikään Jämsänjoen varrella. Jämsänjoen kosket ovat antaneet osaltaan mahdollisuuden vesivoiman valjastamiselle teollisuuskäyttöön. Jyväskylän rata kulkee Jämsänkosken kautta, mutta varsinainen asema on Seppolassa. Myös Jämsänkoskella on linja-autoasema.

Jämsänkosken kaupunginosat
Keskusta, Kinula, Myllymäki, Asemamäki, Arvenmäki, Linnamäki, Lavamäki, Orivuori, Korvenmäki, Virtasalmi, Lehmisuo, Oinaala, Ylä-Oinaala, Koulumäki, Korentola, Soutula, Tiitolanmäki, Rekola, Matara, Papinrinne, Kukkulanmäki, Puistola, Harjunkangas, Rasua

Jämsänkosken teollisuusalueet
Myllymäki ja Jämsänkosken paperitehdas

Kaipola
Kaipola on Jämsän eteläisin taajama. Kaipola on alun perin ollut pieni maalaiskylä Jämsänjoen suulla. Teollinen kehitys sai alkunsa vuonna 1952 kun sinne perustettiin Kaipolan paperitehdas. Kaipola kehittyi pieneksi yhdyskunnaksi, jolla on vieläkin omat palvelunsa. Kaipola sijaitsee Olkkolanlahden pohjukassa, Vanhan Nelostien itäpuolella. Kaipolan kehityksessä on näkynyt vahvasti Yhtyneet Paperitehtaat. Katunimistö on valikoitunut muiden tehdaspaikkakuntien mukaan, Valkeakoskentie, Simpeleentie ja Jämsänkoskenkatu.

Kaipolan kaupunginosat
Keskusta, Olkkola, Haapakorpi, Jokisuu

Kaipolan teollisuusalueet
Tiirinniemi ja Kaipolan paperitehdas

Halli
Halli on pienehkö taajama läntisessä Jämsässä, vanhan Kuoreveden alueella. Halli on keskeinen paikka Suomen Ilmavoimille , siellä sijaitsee kenttä ja harjoitusalue. Hallin lentokoneteollisuus alkoi kun Veljekset Karhumäki Oy perustettiin. Nykyään Hallissa lentokoneteollisuutta harjoittaa Patria. Hallissa on myös lentoasema, keskuskoulu, terveysasema ja kyläkauppa.

Koskenpää

Koskenpää on entinen kunta, joka liittyi vuonna 1969 Jämsänkoskeen ja liitettiin sen mukana vuonna 2009 Jämsään. Se sijaitsee Jämsän pohjoispuolella, 26 kilometrin päässä kaupunkikeskuksesta. Koskenpään teollisuuskehitys alkoi 1800-luvulla huopatossuteollisuuden ja tervanpolton myötä. Mittakaavaltaan ne jäivät kuitenkin pieniksi Jämsänkoskeen verrattuna. Koskenpäällä on oma kirkko. Kylällä on myös koulu, jossa on ala-aste, sekä kyläkauppa, VPK ja terveysasema. Koskenpäällä on pienteollisuutta, kuten rakennussaumatehdas, vanha huopatehdas, tynnyrisaunatehdas ja mehuja ja simaa tuottava yritys, sekä palveluyrityksiä, joista mainittakoon Rantapirtti, Koskenpään Kammari,  kylmä huoltoasema ja kesäisin toimiva Hirsibaari.

Länkipohja
Länkipohja on pieni taajama Oriveden rajalla. Se on vanha Längelmäen keskus. Kylä sijaitsee Säkkijärven rannalla, Valtatie 9:n varrella. Länkipohja on melko mäkistä aluetta, lähellä sijaitsee Längelmävesi sekä Isojärven kansallispuisto. Länkipohjassa on lähikauppa ja ala-aste, joka on lakkautussuunitelmien kohteena vuonna 2025 osana Jämsän kaupungin säästötoimenpiteitä.

Seurakunnat
Vuoden 2018 aluejaon mukaan Jämsässä on seuraavat Suomen evankelis-luterilaisen kirkon seurakunnat:
 Jämsän seurakunta
 Jämsän alueseurakunta
 Jämsänkosken alueseurakunta
 Koskenpään kirkkopiiri
 Kuoreveden alueseurakunta
 Längelmäen kirkkopiiri

Suomen ortodoksisen kirkon seurakunnista Jämsän alueella toimii Tampereen ortodoksinen seurakunta.https://ort.fi/seurakunnat-hiippakunnat-ja-luostarit/seurakunnat/tampereen-ortodoksinen-seurakunta 

Suomen helluntaikirkon jäsenseurakunnista Jämsässä toimii Jämsän helluntaiseurakunta.

Entiset seurakunnat
Seuraavassa luettelossa on mainittu historiallisella ajalla lakkautetut seurakunnat Jämsän kaupungin nykyisellä alueella.
 Jämsänkosken seurakunta (liitetty Jämsän seurakuntaan 2009)
 Koskenpään seurakunta (liitetty Jämsänkosken seurakuntaan 2004)
 Kuoreveden seurakunta (liitetty Jämsän seurakuntaan 2009)
 Längelmäen seurakunta (itäinen osa liitetty Kuoreveden seurakuntaan 2007)

Maaseutukyliä

Alhojärvi, Arvaja, Aseme, Edesniemi, Haapajoki, Haavisto, Hahkala, Hassi, Hauvala, Heikkilä, Heräkulma, Himos, Honkala, Hopsu, Jaatila, Juokslahti, Kauhkiala, Kerkkola, Kiukkoila, Kuoreveden Kirkkoniemi, Kähö, Kääpälä, Moiskala, Niemola, Olkkola, Patajoki, Partala, Pietilä, Ruotsula, Saakoski, Saari, Sammallahti, Säyrylä, Tervala, Toivila, Vaheri, Vierelä, Viiala, Yijälä, Vekkula

Elinkeinoelämä ja teollisuushistoria

Matkailu

Jämsässä matkailu on noussut merkittäväksi elinkeinoksi. Himoksen hiihtokeskus sijaitsee Jämsässä ja on laajentunut laskettelukeskuksesta ympärivuotiseksi matkailukeskukseksi. Kesällä Himoksessa järjestetään lukuisia tapahtumia, mm. HimosFestival ja IskelmäHimos. Jämsässä järjestetään myös vuosittain paintball-peli ”Suurpeli”, joka vetää joka elokuu puoleensa yli 500 pelaajaa.

Jämsän halki virtaa Petäjävedeltä alkava Wanhan Witosen melontareittiWanhan Witosen melontareitti, jossa on vaihtelevia koski- ja järviosuuksia. Melontareitti on saanut nimiensä Eliel Saarisen suunnittelemasta vanhasta viiden markan setelistä vuodelta 1909. Setelin kuva on Wanhan Witosen melontareitiltä, Rasuan niemestä, Jämsänkoskelta.

Päijänne ja luonto ovat keskeisessä asemassa Jämsän seudun matkailussa. Jämsän lähellä on myös Isojärven kansallispuisto. Myös Jämsän Saunakylä sijaitsee Päijänteen rannalla.

Teollisuus

Paperiteollisuus

Kunnan suurimmat työllistäjät ovat UPM-Kymmene Oyj:n kaksi paperitehdasta, Jokilaakson tehtaat. Kaipolan ja Jämsänkosken välimatka on noin 14 kilometriä. Jämsä on Äänekosken lisäksi toinen hyvin teollistunut kunta Keski-Suomessa.

Jämsänkosken paperitehdas
Jämsänkoski Oy perustettiin vuonna 1887 harjoittamaan metsäteollisuutta. Jämsänkoski Oy koostui sulfiittiselluloosa- ja paperitehtaasta sekä sahalaitoksesta. Vuonna 1920 tehdas liittyi osaksi Yhtyneitä Paperitehtaita, johon siis Jämsänkoski Oy fuusioitiin. Samalla Jämsänkoski oli kehittynyt omaksi yhdyskunnakseen ja se sai kauppalan aseman vuonna 1926. Jämsänkoski toimi myös vähän aikaa Yhtyneiden Paperitehtaiden keskuspaikkana 1940-luvulla kenraali Juuso Waldenin johtoaikana kunnes keskuskonttorin toiminta siirrettiin yhtiön suurimmalle paperitehtaalle, Valkeakosken Tervasaareen. Jämsänkosken tehdas on Kaipolan tehdasta suurempi, jossa on neljä toiminnassa olevaa paperikonetta. Tehtaan vuosittainen kapasiteetti on 880 000 tonnia. Jämsänkosken tehdas valmistaa päällystämätöntä aikakauslehtipaperia sekä tarra- ja pakkauspaperia. Vuonna 2002 Jämsänkoskelle perustettiin biovoimalaitos.

Kaipolan paperitehdas
Yhtyneet Paperitehtaat Kaipolan perusti paperitehtaan Jämsänjoen suulle, koska yhtiön piti paikata Myllykosken tehtaan menetys uudella tehtaalla. 1952 Kaipolan kylään perustettu paperitehdas valmisti   LWC-, sanomalehti- ja luettelopaperia. Ennen Helsingin Sanomatkin painettiin Kaipolan paperille, nykyisistä lehdistä kotimaista Kaipolan paperia käytti Maaseudun Tulevaisuus, jonka liitteet valmistetaan Anjalan paperitehtaalla Kouvolan Inkeroisissa. Kaipolan paperitehtaalla oli kolme toiminnassa olevaa paperikonetta, joiden vuosittainen tuotanto oli yli 700 000 tonnia. Kaipolassa sijaitsi aikanaan myös Suomen suurin siistaamo ja oma höyryvoimalaitos. Kaipolasta kehittyi 1950-luvulla tehtaan ansiosta oma pieni yhdyskuntansa.

Tehdas lopetettiim vuonna 2021.

Kuoreveden Hallin lentokonetehdas

Lentokoneteollisuutta harjoittaa Patria Kuoreveden Hallissa, jossa on toiminut myös Ilmavoimien Teknillinen Koulu. Jämsä on ainoa kunta Suomessa, jossa on vielä lentokoneteollisuutta.

Jämsäläinen huopatossuteollisuus

Huovutustaito alkoi tulla Venäjältä Suomeen 1800-luvun lopulla, ja taito omaksuttiin myös Jämsässä. Jämsän seudulle syntyi huomattava huopateollisuuden keskittymä, ja Partalan kylässä oli parhaimmillaan jopa kymmenen pientä huopatehdasta. Huopatossujen teko omaksuttiin myös Koskenpäällä varhaisessa vaiheessa. Vuonna 1921 perustettu Alex Lahtisen karstaamo ja huopatossuliike on nykyään Suomen vanhin huopatossutehdas. 1990-luvulla huopa nousi muotimateriaaliksi, josta valmistetaan esimerkiksi koriste-esineitä, vaatteita ja asusteita, hattuja sekä koruja. Petäjävedelle perustettu käsi- ja taideteollisuusoppilaitos tarjoaa myös huopa-alan koulutusta.

Kulttuuri ja koulutus
Rakennuskulttuuri
Jämsän rakennuskulttuurissa on omaleimaisia piirteitä. Monet Jämsän maatilat vaurastuivat 1800-luvulla suurtaloiksi, ja ne kilpailivat vauraudessa keskenään. Talon päärakennus pyrittiin rakentamaan tai ehostamaan ajan tyylivirtauksen mukaiseksi. Niinpä monet suurtaloista edustavat nykyäänkin niin sanottuja kertaustyylejä. Uusklassismia edustavat Ruotsula ja Kuikka, ja muutamissa Juokslahden, Patajoen ja Koskenpään taloissa on saman tyylin aineksia. Uusgotiikka näkyy Kaipolan ja Karhalan taloissa. Uusrenessanssi on edustettuna vain nikkarityylisessä Vitikkalan talossa. Uusbarokki taas on lyönyt leimansa Saaren kartanoon. Barokista on peräisin mansardikattojen tekeminen. Sellainen tehtiin jälkikäteen myös useisiin taloihin, jotka muuten edustivat toista tyyliä. Tällaisia ovat esimerkiksi Heinäkengän ja Palmrothin talot. Kaikkien mansardikattojen tekijänä on luultavasti ollut yksi ja sama rakennusmestari, jonka nimeä ei tiedetä. On jämsäläinen erikoisuus, että mansardikattoja näkyy muuntyylisiin taloihin yhdistettynä.

Ruokakulttuuri
Jämsän pitäjäruoiksi nimettiin 1980-luvulla liponen eli lantunlastujen ja ohraryynien kanssa keitetty liha, piimätalkkuna ja mummun pullat.

 Tapahtumat 
Vanhoillislestadiolaisten Suviseurat järjestettiin Jämsässä vuonna 1967.

 Urheilu 
Kaukalopallossa jämsäläinen Duo 96 pelaa miesten pääsarjassa. Maastohiihdossa Jämsänkosken Ilves on 2010-luvulla ollut viesteissä SM-mitaleilla, ja seuraa edustava Anssi Pentsinen on osallistunut MM-kilpailuihin.

Kirjasto

Jämsän pääkirjasto sijaitsee kaupungin keskustassa. Jämsänkoskella, Länkipohjassa sekä Kuorevedellä on omatoimikirjasto. Kirjastoautopalvelu on lopetettu vuonna 2023 säästösyistä.

Koulutus
Varhaiskasvatusta järjestetään Jämsässä päiväkodeissa ja perhepäivähoidossa ja esiopetusta päiväkodeissa. Jämsässä on kolme perusopetuksen yhtenäiskoulua (vuosiluokat 1–9) ja neljä alaluokkien (luokat 1–6) koulua. Toisen asteen oppilaitoksia ovat Jämsän lukio, ammatillista koulutusta tarjoava Gradia Jämsä, Jämsän kristillinen kansanopisto sekä työväenopisto. Musiikkia voi opiskella Jämsänjokilaakson musiikkiopistossa.

Ystävyyskunnat
Jämsän kaupungilla on kolme pohjoismaista ystävyyskuntaa:
  Fagersta Ruotsissa
  Ballerup Tanskassa
  Åsnes Norjassa

Liikenneyhteydet
pienoiskuva|Partalanmäki Valtatiellä 9

Jämsässä risteävät Valtatiet 9 ja 24, ja Tampereen ja Jyväskylän välinen rautatieyhteys kulkee Jämsän kautta. Keskustaajama Seppola on Kankarisvedestä Päijänteeseen laskevan Jämsänjoen varrella.

Rautatie- ja linja-autoasema sijaitsevat keskustaajamassa noin 1,4 kilometrin etäisyydellä toisistaan. Lisäksi pikavuoropysäkkejä on lähempänä rautatieasemaa. Jämsän Vaherin kylässä pysähtyy kesäisin Lahden ja Jyväskylän välisiä laivavuoroja.

Etäisyyksiä Jämsästä
 23px Helsinki 220 km
 23px Hämeenlinna 130 km
 23px Jyväskylä 60 km
 23px Lahti 115 km
 23px Pori 200 km
 23px Tampere 90 km
 23px Turku 250 km
 23px Virrat 120 km

Politiikka 
Jämsän kaupunginvaltuustossa on 31 jäsentä. Kaudella 2025–2029 SDP:llä on 11 paikkaa, keskustalla seitsemän paikkaa, kokoomuksella neljä paikkaa, perussuomalaisilla kaksi paikkaa, vasemmistoliitolla yksi paikka ja vihreillä yksi paikka. Lisäksi sitoutumattomalla Uusi Suunta -yhteislistalla on viisi valtuutettua. Valtuuston puheenjohtajana toimii Merja Lahtinen.

 Tunnettuja jämsäläisiä 
Ali Aaltonen, sanomalehtimies ja sisällissodan punakaartilainen
Valfrid Eskola, kansanedustaja
Johannes From, ”Rummin Jussi”, talonpoika
Iiris Hacklin, kansanedustaja
Raimo Hakola, teologian tohtori, Uuden testamentin eksegetiikan dosentti ja eksegetiikan yliopistotutkija
Heikki Helastinen, muusikko ja taiteilija
Kaarlo Hildén, kauppaneuvos
Inger Hirvelä López, kansanedustaja
Väinö Huhtala, hiihtäjä, olympiavoittaja 1960
Kalervo Hyppölä (1914–1976), yritysjohtaja, maanviljelysneuvos
Heikki Häyrynen, kansanedustaja
Risto Isännäinen, maanviljelijä ja järjestövaikuttaja, maanviljelysneuvos
Pekka Kataja, salamurhayrityksen uhri
Severus Konkola, 1800-luvun liikemies
Markku Laamanen, iskelmälaulaja, joka käytti vuosina 1968–1975 taiteilijanimeä Gulliver
Kyösti Lehtonen, painija
Reino Mäkelä, yritysjohtaja, teollisuusneuvos
Juuso Mäkilähde, radiotoimittaja ja juontaja
Petter Ohls, säveltäjä
Niilo Patinen, kansanedustaja
Tuula Peltonen, entinen kansanedustaja
Kristian Pulli, pituushyppääjä
Merja Rantanen, suunnistaja
Pekka Ruuska (tunnetaan myös nimellä Musta-Pekkaruuska), kulttuurivaikuttaja
Eric Savolainen, (tunnetaan YouTubessa paremmin nimellä Lakko), pelitubettaja
Petteri Silván, endurokuljettaja
Ilmari Sipilä, teollisuusneuvos
Aarne Tanninen, toimittaja, Yleisradion Washingtonin kirjeenvaihtaja
Jukka Virtanen, sanoittaja ja televisiotoimittaja.

 Katso myös 
 Luettelo Jämsän julkisista taideteoksista ja muistomerkeistä
 Suinula

 Lähteet 

Viitteet

 Aiheesta muualla 

 Jämsän kaupungin sivut
 Tilastokeskus – Jämsän avainluvut
 Jämsän kotiseutusivut 
 Jämsän seudun matkailuneuvonta
 Museo24 – Jämsän historia
 Jukka Rislakki: Kauhun aika – Neljä väkivallan kuukautta Jämsässä 1918. 2007.

*
Luokka:Seulonnan keskeiset artikkelit